text: Please go to the Instagram Feed settings page to create a feed.
text: #000000
text: NSÍ 2007: Gullveitsla á 50 ára føðingardegnum
text: #000001
text: Leygardagin 19. oktober í 1996 er avgerandi fótbóltsdystur við Løkin í Runavík. NSÍ spælir ímóti EB/Streymi um at flyta upp í bestu deild­ina. Áðrenn dystin er NSÍ fremst í kappingini, men bara tvey stig framman fyri EB/Streym, sum kann yvirhála NSÍ við at vinna síðsta dystin í Runavík. Vinnarin flytir beinleiðis upp. Nummar tvey skal spæla um upp- og niðurflyting móti næstniðasta liðnum um eitt pláss í bestu deildini.
text: #000003
text: Í bestu deildini hevur NSÍ verið ofta fyrr. Fyrstu ferð er í 1976, men steðgurin er stuttur, tí teir tapa allar 12 dystirnar og fara niður aftur í 2. deild. Onnur royndin í 1979 hilnast eitt lítið sindur betur. Teir tapa 10 dystir og spæla fýra javnar, men tey fýra stigini eru ikki nóg mikið til at sleppa undan niðurflyting­ini.
text: #000004
text: Mínir viðspælarar látast eisini sum einki, tá ið vit hava tapt. Sjabbið um, at tað er stuttligt bara at vera við, festir røtur. Avrikini eru ongantíð heilhugað
text: #000005
text: NSÍ er ikki aftur at síggja í bestu deildini fyrr enn í 1984, og hesaferð eydnast at halda sær uppi. Árið eftir gongur eitt vet betri, og NSÍ endar nummar seks, og bæði í 1986 og 1987 endar NSÍ á fjórða plássi. Liðið er gott hesi árini og vinnur eisini steypakappingina í 1986, men í 1988 gongur galið. Í einum heilt óvanliga tøttum botnstríði stendur NSÍ eftir við Svartaperi og endar á 10. og aftasta plássi við 14 stigum – bert tvey stig færri enn VB heilt uppi á 6. plássi.
text: #000006
text: Meðan B71 í 1989 gongur sína sigurs­gongd í bestu deildini, er vón­brotið stórt á Skálafjørðinum, tí NSÍ megnar ikki at flyta upp aftur beinan­vegin. Tað gera teir í 1990, men øll 90-árini livir NSÍ eina um­leyp­andi tilveru við fleiri upp- og niður­flyt­ing­um. Skjótt fær NSÍ orð á seg sum eitt felag við góðum úrslitum í yngru deild­unum, men sum ikki megnar at gera seg veruliga galdandi millum teir vaksnu, hóast spælaratilfarið til tíðir er bæði nógv og gott. Og ofta missir NSÍ spælarar til onnur feløg, har teir standa seg væl. Niclas Johannesen, Súni Fríði Johannesen og Djóni Nolsøe Joensen eru trý dømi um NSÍ-arar, sum gerast føroyameistarar við øðr­um feløgum í 1990-unum. Eitt fjórða dømi er Jens Martin Knudsen.
text: #000007
text: – Jóhan Nielsen kemur inn við ein-um heilt øðrum hugburði. Hann var øgiliga avgjørdur um, hvussu skift-ingar-rúmið skuldi síggja út. Hann kom inn við Nenad Stankovic, Jónhard Frederiksberg, Hjalgrím Elttør, Anderson... og teir yngru fingu eis-ini ein størri leiklut, sigur Jens Martin Knudsen.
text: #000008
text: – Har kom eitt lyft í 2002, tá vit vunnu steypakappingina, men tað var kanska eitt sindur áðrenn væntað, og vit mistu so líkasum luftina í 2005 og 2006, og tá kendi eg øgiliga týðiliga á mær, at her skal okkurt meira til, sigur Óli Hansen og heldur fram: – Tað síggja vit so í 2007 við tí leist-inum, sum tá varð valdur. Alt var heil-hjartað frá tá kappingarárið byrjaði til tað var liðugt. Nú var einki sum æt summarferia longur, og vit fóru eis-ini at venja oftari.
text: #000009
text: Tað var nokk meiningin, eg skuldi spæla bakkur í 2007, og Pól Thorsteinsson og Óli skuldu vera í miðverjuni, men Pól bleiv so skaddur, og eg fór í miðverjuna. Har bleiv eg verandi, og Pól kom so inn á høgra bakk, tá hann kom aftur
text: #000010
text: Eingin vil siga tað hart, men tey sum hyggja væl eftir, síggja, at NSÍ legg­ur nógv fyri til 2007. Nú verður farið eftir tí heilt stóra, og tað byrjar longu áðrenn ársskiftið, tá fysiski venjarin Kristian Ludvík Dam verður knýttur at hópinum.
text: #000011
text: Hug at fara á flog
text: #000014
text: Í fjølmiðlunum eru teir í NSÍ øgiliga jarðbundnir og har verður ikki tosað um nakað meistaraheiti. Tað høvdu spælararnir avtalað sínámillum, og tann avtalan helt. Sum liðskipari sigur Óli Hansen ongantíð meira enn, at NSÍ tekur ein dyst ísenn, og skjótt verða orðini víðagitin um alt landið. Men aftan á greiða sigurin í Gøtu stend­ur á at halda beinini á jørðini. Óli Hansen minnist væl kensluna tá.
text: #000015
text: – Og so manglaði bara hesin eini sig­urin, og tá byrjaði eg at blíva nervøs­ur! Tí eg kendi tað, sum um ov nógv­ir leikarar nú fóru at taka ov lætt upp á tað og hugsa, at hetta ER komið í hús. Onkur byrjaði at tosa um, at vit skuldu hava eina stóra vespu við, onkur tosaði um gullslips – nei, gakk avstað við tykkum! Tað skal ONGIN vespa, ONKI slips, onki nakað koma her, nú fara vit inn á vøllin at spæla dystin! Soleiðis minnist eg tað, sigur gamli liðskiparin, sum royndi at halda fokus bæði fyri seg sjálvan og lið­felag­arnar.
text: #000016
text: Aftara krossbandið reyk, men tað mátti eg tiga um, tí tað mátti ikki koma út. Tað skuldi so lítið til fyri at fáa hetta góða umhvørvið at krakelera
text: #000017
text: Jens Martin Knudsen leggur afturat: – Eg haldi ikki, at trýstið um at siga nakað alment nakrantíð var størri enn beint tá. Men tað hjálpti so øgiliga væl at hava Jóhan Nielsen sum venj­ara, tí hann var ísakaldur. Hetta var bara ein ann­ar dagur í hansara fót­bólts­karrieru. Og so hevði hann ein upp aftur róligari mann afturat sær í Paula Poulsen. Har var bara “no fuzz” yvir­høvur.
text: #000018
text: Seinasti dysturin í Klaksvík er veitslu­dystur við lít. Allur við­halds­skarin við Guliganz á odda er komin í Djúpu­mýru at fagna føroya­meist­arunum, sum enda kappingarárið við at spæla 2-2 móti KÍ. Móti endanum verður Jens Martin Knudsen skiftur út, og tað skilst á øllum brøgdum, at nú hevur gamli málmaðurin gjørt sína skyldu – hann kann leggja handsk­ar­nar frá sær við góðari samvitsku.
text: #000019
text: Les alla 18 síður longu greinina um minniliga meistaraheiti hjá NSÍ í ELLIVU #4 – Keyp blaðið í handlum kring landið – ella bílegg her, og fá blaðið beint í postkassan!
text: #000020
text: Um høvundin /Emil L. Jacobsen
text: #000021
text: HEIDI SEVDAL: “Fólk halda seg kunna siga hvat sum helst við meg”
text: #000022
text: “Gazza knallar mær ein upp á kjaftin”
text: #000023
text: Skriva tað tú vilt leita eftir og trýst á Enter
text: #000024